English: Thank you, Llywydd. I cautiously welcome the debate, and there is nothing in the motion or the amendments that my group cannot support. While we may not agree with the devolution of justice, of course, if powers are gained in this area in future, preventing crime of all types must be preferable to dealing with the aftermath. I say 'cautious' because I find it quite depressing that we are even here discussing this again today. Again, I would cautiously welcome an increase in reporting, as it now shows that people know their rights and will no longer accept the behaviour that is at the root of the crime. Quite rightly, the protected characteristics are at the heart of this matter. However, as a general observation, I think that respect - or lack of respect - with regard to our differences, is a major factor, as is ignorance or lack of knowledge. I would, though, like to point out that we have our own responsibility in creating an environment of respecting differences of opinions, of politics, of views, and I think that this fifth Assembly has been the most divided and most febrile so far. This now appears to be the case in wider society as well. Social media plays its part as it can bring out the worst in people who would never, ever say in person what they are willing to type in a tweet. People sit in the gallery here. They view our behaviour, hear the tone of our debate and the words that we use. They hear the heckling and see the twisted looks on people's faces that indicate exactly what we think of each other in this Chamber. What exactly do we set for Wales? A few short weeks ago, I raised a point of order about myself being called a racist by another Member. While that was upheld, it was not clear whether shouts of 'racist', 'sexist', 'hard right', 'fascist' are acceptable in this Chamber. They are used far too often and, in my view, it really needs to stop. They are derogatory terms, filled with misconceptions and, yes, bigotry. I say they have no place here, as such terms only seek to shut down debate and the exchange of opinions. It is only the exchange of opinions, and the life experiences that have helped create them, that will allow us, as humans, to recognise our commonality. And, a note of caution while I have the floor: I see that the Labour leadership candidates are still, disappointingly, arguing over the definition of antisemitism. Also, Plaid Cymru have apparently just installed someone with antisemitic views as a candidate. So, in this short contribution, I'll commit my group's support of this motion and suggest that a change in tone and acceptance needs to start here and it needs to start now.
Welsh: Diolch, Llywydd. Rwy'n croesawu'r ddadl yn bwyllog, ac nid oes dim yn y cynnig na'r gwelliannau na all fy ngrŵp eu cefnogi. Er nad ydym efallai yn cytuno â datganoli cyfiawnder, wrth gwrs, os enillir pwerau yn y maes hwn yn y dyfodol, mae'n rhaid bod atal troseddu o bob math yn well nag ymdrin â'r canlyniadau. Rwy'n dweud 'pwyllog' oherwydd ei bod yn peri tipyn o ddigalondid i mi ein bod ni hyd yn oed yn trafod hyn yma eto heddiw. Unwaith eto, byddwn i'n croesawu'n bwyllog gynnydd yn nifer y bobl sy'n adrodd, gan ei bod yn dangos erbyn hyn bod pobl yn gwybod eu hawliau ac na fyddan nhw'n derbyn yr ymddygiad sydd wrth wraidd y drosedd mwyach. Yn gwbl briodol, mae'r nodweddion gwarchodedig wrth wraidd y mater hwn. Fodd bynnag, fel sylw cyffredinol, rwy'n credu bod parch - neu ddiffyg parch - o ran ein gwahaniaethau, yn ffactor pwysig, ac anwybodaeth neu ddiffyg gwybodaeth yn yr un modd. Fodd bynnag, hoffwn i nodi ein bod ni ein hunain yn gyfrifol am greu amgylchedd o barchu gwahaniaethau barn, o wleidyddiaeth, o safbwyntiau, ac rwy'n credu mai'r pumed Cynulliad hwn fu'r mwyaf rhanedig a mwyaf tanbaid hyd yma. Ymddengys erbyn hyn fod hyn yn wir yn y gymdeithas ehangach hefyd. Mae'r cyfryngau cymdeithasol yn chwarae ei rhan gan eu bod yn gallu dangos yr ochr waethaf o bobl na fydden nhw byth, byth yn dweud yn bersonol yr hyn y maen nhw'n fodlon ei deipio mewn trydariad. Mae pobl yn eistedd yn yr oriel yma. Maen nhw'n gweld ein hymddygiad, yn clywed tôn ein dadl a'r geiriau yr ydym ni'n eu defnyddio. Maen nhw'n clywed y gweiddi ar draws ac yn gweld wynebau'r bobl sy'n dangos yn union beth yw ein barn am ein gilydd yn y Siambr hon. Beth yn union ydym ni'n ei osod ar gyfer Cymru? Ychydig wythnosau'n ôl, codais bwynt o drefn amdanaf i fy hun yn cael fy ngalw'n hiliol gan Aelod arall. Er i hynny gael ei gadarnhau, nid oedd yn glir a yw gweiddi 'hiliol', 'rhywiaethol', 'de caled', 'ffasgaidd' yn dderbyniol yn y Siambr hon. Maen nhw'n cael eu defnyddio yn llawer rhy aml ac, yn fy marn i, mae angen rhoi'r gorau iddi yn wirioneddol. Maen nhw'n dermau difrïol, wedi eu llenwi â chamargraffiadau ac, ie, rhagfarn. Rwyf i'n dweud nad oes lle iddyn nhw yma, gan mai'r unig beth y mae termau o'r fath yn ceisio ei wneud yw cau'r ddadl a'r gallu i gyfnewid barn. Dim ond trwy gyfnewid barn, a'r profiadau bywyd sydd wedi helpu i'w creu, a fydd yn caniatáu i ni, fel pobl, gydnabod yr hyn sy'n gyffredin rhyngom. A nodyn o rybudd tra bo gen i'r llawr: rwy'n gweld bod yr ymgeiswyr am arweinyddiaeth y Blaid Lafur yn dal yn dadlau dros ddiffiniad gwrthsemitiaeth, ac mae hyn yn destun siom. Hefyd, mae'n debyg bod Plaid Cymru newydd sefydlu rhywun â safbwyntiau gwrthsemitaidd fel ymgeisydd. Felly, yn y cyfraniad byr hwn, byddaf yn ymrwymo cefnogaeth fy ngrŵp i'r cynnig hwn ac rwy'n awgrymu bod angen newid tôn a bod angen i dderbyn ddechrau yma a bod angen iddo ddechrau yn awr.